

**Príloha I: Nové iniciatívy**

| **Č.** | **Názov** | **Opis[[1]](#footnote-2)** |
| --- | --- | --- |
| **Ďalšie posilnenie zamestnanosti, rastu a investícií** | | |
|  | **Plnenie cieľov akčného plánu pre obehové hospodárstvo[[2]](#footnote-3)** | **Tento plán zahŕňa stratégiu v oblasti využitia, opätovného využitia a recyklácie plastov** (nelegislatívna iniciatíva, 4. kvartál 2017)**; návrh nariadenia o minimálnych kvalitatívnych požiadavkách na opätovne využívanú vodu** (legislatívna iniciatíva, vrátane posúdenia vplyvu, článok 192 ZFEÚ, 4. kvartál 2017)**; revíziu smernice o pitnej vode v rámci programu REFIT** (legislatívna iniciatíva, vrátane posúdenia vplyvu, článok 192 ZFEÚ, 4. kvartál 2017)**; iniciatívu na riešenie právnych, technických alebo praktických prekážok na rozhraní právnych predpisov v oblasti chemických látok, výrobkov a odpadov** (nelegislatívna iniciatíva, 4. kvartál 2017) **a monitorovací rámec pre obehové hospodárstvo** (nelegislatívna iniciatíva, 4. kvartál 2017). |
|  | **Viacročný finančný rámec *(iniciatíva, ktorá sa má začať s perspektívou do roku 2025)*** | **Komplexný návrh budúceho viacročného finančného rámca na obdobie po roku 2020 (2. kvartál 2018), po ktorom budú nasledovať návrhy pre ďalšiu generáciu programov a nových vlastných zdrojov** (legislatívna iniciatíva, vrátane posúdenia vplyvu, článok 311 ZFEÚ a právne základy jednotlivých odvetví, 2. kvartál 2018). |
|  | **Udržateľná budúcnosť Európy *(iniciatíva, ktorá sa má začať s perspektívou do roku 2025)*** | **Diskusný dokument „Smerom k udržateľnej Európe do roku 2030 v nadväznosti na ciele trvalo udržateľného rozvoja OSN vrátane Parížskej dohody o zmene klímy“** (nelegislatívna iniciatíva, 2. kvartál 2018). |
| **Prepojený digitálny jednotný trh** | | |
|  | **Dobudovanie digitálneho jednotného trhu** | **Návrh týkajúci sa spravodlivého prístupu vo vzťahoch platforiem voči podnikom** (legislatívna iniciatíva, vrátane posúdenia vplyvu, článok 114 ZFEÚ, 1. kvartál 2018)**; iniciatíva na riešenie výziev online platforiem, pokiaľ ide o šírenie falošných informácií** (nelegislatívna iniciatíva, 1. kvartál 2018) **a preskúmanie usmernení Komisie k analýze trhu a posúdeniu významného vplyvu na trhu v sektore elektronických komunikácií** (nelegislatívna iniciatíva, 2. kvartál 2018). |
| **Odolná energetická únia s výhľadovo orientovanou politikou v oblasti zmeny klímy** | | |
|  | **Dobudovanie energetickej únie** | **Opatrenia v nadväznosti na aspekt solidarity energetickej únie vrátane návrhu o spoločných pravidlách pre plynovody vstupujúce na vnútorný trh s plynom v Európe** (legislatívna iniciatíva, vrátane posúdenia vplyvu, článok 194 ZFEÚ, 4. kvartál 2017). |
|  | **Budúcnosť politiky EÚ v oblasti energetiky a klímy *(iniciatíva, ktorá sa má začať s perspektívou do roku 2025)*** | **Oznámenie o budúcnosti politiky EÚ v oblasti energetiky a klímy vrátane budúcnosti Zmluvy o Euratome (berúc do úvahy vyhlásenie č. 54 piatich členských štátov pripojené k záverečnému aktu Lisabonskej zmluvy) a o prípadnom použití článku 192 ods. 2 druhého pododseku ZFEÚ** (nelegislatívna iniciatíva, 2. kvartál 2018). |
| **Hlbší a spravodlivejší vnútorný trh so silnejšou priemyselnou základňou** | | |
|  | **Spravodlivé zdaňovanie v digitálnom hospodárstve** | **Návrh na stanovenie pravidiel na úrovni EÚ umožňujúcich zdaňovanie ziskov, ktoré dosahujú nadnárodné spoločnosti prostredníctvom digitálneho hospodárstva** (legislatívna iniciatíva, vrátane posúdenia vplyvu, články 113 a 115 ZFEÚ, 1. kvartál 2018). |
|  | **Balík opatrení v oblasti sociálnej spravodlivosti** | **Návrh na vytvorenie európskeho orgánu práce (legislatívna iniciatíva, 2. kvartál 2018); iniciatíva o prístupe k sociálnej ochrane pre atypické samostatne zárobkovo činné osoby** (legislatívna/nelegislatívna iniciatíva, články 153 až 155, článok 352 ZFEÚ, 2. kvartál 2018)**; iniciatíva týkajúca sa európskeho čísla sociálneho poistenia, ktoré by sa podľa potreby dalo použiť v rôznych oblastiach politiky** (legislatívna iniciatíva, vrátane posúdenia vplyvu, 2. kvartál 2018); **revízia smernice o písomnom vyhlásení v rámci programu REFIT, ktorou sa pre zamestnávateľov stanovuje povinnosť informovať zamestnancov o podmienkach vzťahujúcich sa na zmluvu alebo na pracovnoprávny vzťah** (legislatívna iniciatíva, vrátane posúdenia vplyvu/nelegislatívna iniciatíva, články 153 a 154 ZFEÚ, 4. kvartál 2017). |
|  | **Potravinový dodávateľský reťazec v EÚ** | **Návrh na zlepšenie potravinového dodávateľského reťazca v EÚ** (legislatívna iniciatíva, vrátane posúdenia vplyvu, články 42 a 43 ZFEÚ, 1. kvartál 2018). |
|  | **Dobudovanie únie kapitálových trhov** | **Revidovaný rámec pre investičné spoločnosti** (legislatívna iniciatíva, vrátane posúdenia vplyvu, článok 114 ZFEÚ, 4. kvartál 2017)**; akčný plán pre udržateľné financovanie s regulačnými opatreniami** (legislatívna iniciatíva, vrátane posúdenia vplyvu/nelegislatívna iniciatíva, 1. kvartál 2018)**; iniciatíva v oblasti finančných technológií (FinTech)** (nelegislatívna iniciatíva, 1. kvartál 2018)**; návrh rámca EÚ pre kolektívne financovanie a partnerské financovanie** (legislatívna iniciatíva, vrátane posúdenia vplyvu, článok 114 ZFEÚ, 1. kvartál 2018)**; európsky podporný rámec pre kryté dlhopisy** (legislatívna iniciatíva, vrátane posúdenia vplyvu, článok 114 ZFEÚ, 1. kvartál 2018) **a iniciatíva platformy REFIT o odstraňovaní prekážok cezhraničnej distribúcie alternatívnych investičných fondov a PKIPCP** (legislatívna iniciatíva, vrátane posúdenia vplyvu, článok 114 ZFEÚ, 1. kvartál 2018). |
|  | **Efektívnejšia tvorba právnych predpisov v oblasti jednotného trhu *(iniciatíva, ktorá sa má začať s perspektívou do roku 2025*)** | **Oznámenie o možnosti ďalšieho rozšírenia používania hlasovania kvalifikovanou väčšinou a riadneho legislatívneho postupu pri záležitostiach týkajúcich sa vnútorného trhu na základe článku 48 ods. 7 ZEÚ** (nelegislatívna iniciatíva, 3. kvartál 2018). |
| **Hlbšia a spravodlivejšia hospodárska a menová únia** | | |
|  | **Dobudovanie hospodárskej a menovej únie** | **Návrhy na transformáciu Európskeho mechanizmu pre stabilitu na Európsky menový fond v rámci práva EÚ** (legislatívna iniciatíva, 4. kvartál 2017)**; vytvorenie samostatného rozpočtového riadku eurozóny v rozpočte EÚ, ktorý bude zabezpečovať štyri funkcie: 1. pomoc pri štrukturálnych reformách, 2. stabilizačnú funkciu, 3. zabezpečovací mechanizmus pre bankovú úniu a 4. nástroj konvergencie na poskytovanie predvstupovej pomoci členským štátom pripravujúcim sa na členstvo v eurozóne**(nelegislatívna iniciatíva, 4. kvartál 2017) **a na začlenenie podstaty Zmluvy o stabilite, koordinácii a správe v hospodárskej a menovej únii do práva Únie pri zohľadnení flexibility zakotvenej v Pakte stability a rastu, ktorú Komisia vytýčila od januára 2015** (legislatívna iniciatíva, 4. kvartál 2017). |
|  | **Dobudovanie bankovej únie** | **Návrhy na rozvoj sekundárnych trhov pre nesplácané úvery** (legislatívna iniciatíva, vrátane posúdenia vplyvu, článok 114 ZFEÚ, 1. kvartál 2018)**; ochrana zabezpečených veriteľov proti riziku platobnej neschopnosti dlžných podnikov** (legislatívna iniciatíva, vrátane posúdenia vplyvu, článok 114 ZFEÚ, 1. kvartál 2018) **a podporný rámec pre vývoj cenných papierov EÚ krytých štátnymi dlhopismi** (legislatívna iniciatíva, vrátane posúdenia vplyvu, článok 114 ZFEÚ, 1. kvartál 2018). |
|  | **Vytvorenie trvalej pozície európskeho ministra hospodárstva a financií, ktorý bude mať povinnosť zodpovedať sa *(iniciatíva, ktorá sa má začať s perspektívou do roku 2025)*** | **Oznámenie o možnom vytvorení trvalej pozície európskeho ministra hospodárstva a financií, ktorý bude mať povinnosť demokratickej zodpovednosti**(legislatívna iniciatíva, 4. kvartál 2017) |
| **Obchod: Vyvážená a pokroková obchodná politika na využívanie globalizácie** | | |
|  | **Dosahovanie cieľov stratégie Obchod pre všetkých** | **Dokončenie dohôd s Japonskom, Singapurom a Vietnamom, pokračovanie v rokovaniach s Mexikom a krajinami Mercosuru, napredovanie v rokovaniach s Austráliou a Novým Zélandom, hneď ako Rada schváli mandáty odporučené Komisiou.** |
| **Oblasť spravodlivosti a základných práv založená na vzájomnej dôvere** | | |
|  | **Dobudovanie bezpečnostnej únie** | **Vykonávanie programu bezpečnostnej únie a napredovanie v boji proti terorizmu: návrhy na umožnenie interoperability medzi informačnými systémami EÚ pre bezpečnosť, riadenie hraníc a migrácie** (legislatívna iniciatíva, vrátane posúdenia vplyvu, články 74, 77, 79, 85, 87, 88, 4. kvartál 2017)**; návrh na zlepšenie cezhraničného prístupu orgánov presadzovania práva k elektronickým dôkazom** (legislatívna iniciatíva, vrátane posúdenia vplyvu, článok 82 ZFEÚ, 1. kvartál 2018)**; revízia nariadenia o uvádzaní prekurzorov výbušnín na trh a ich používaní v rámci programu REFIT** (legislatívna iniciatíva, vrátane posúdenia vplyvu, článok 114 ZFEÚ, 2. kvartál 2018)**; iniciatívy na uľahčenie cezhraničného prístupu k finančným údajom a uľahčenie ich využívania zo strany orgánov presadzovania práva** (legislatívna iniciatíva, vrátane posúdenia vplyvu/nelegislatívna iniciatíva, 2. kvartál 2018). |
|  | **Mechanizmus Únie v oblasti civilnej ochrany** | **Návrh rozhodnutia Európskeho parlamentu a Rady o revízii rozhodnutia č. 1313/2013/EÚ pre plnohodnotný mechanizmus Európskej únie v oblasti civilnej ochrany s vlastnou operačnou kapacitou** (legislatívna iniciatíva, článok 196 ZFEÚ, 4. kvartál 2017). |
|  | **Rozšírenie úloh novej Európskej prokuratúry *(iniciatíva, ktorá sa má začať s perspektívou do roku 2025)*** | **Oznámenie o možnom rozšírení úloh novej Európskej prokuratúry aj na boj proti terorizmu na základe článku 86 ods. 4 ZFEÚ**(nelegislatívna iniciatíva, 3. kvartál 2018). |
|  | **Právny štát *(iniciatíva, ktorá sa má začať s perspektívou do roku 2025)*** | **Iniciatíva na posilnenie presadzovania zásad právneho štátu v Európskej únii** (nelegislatívna iniciatíva, 4. kvartál 2018). |
| **Smerom k novej politike v oblasti migrácie** | | |
|  | **Dosahovanie výsledkov migračnej agendy EÚ** | **Revízia spoločného vízového kódexu** (legislatívna iniciatíva, vrátane posúdenia vplyvu, článok 77 ZFEÚ, 1. kvartál 2018)**; revízia vízového informačného systému v rámci programu REFIT** (legislatívna iniciatíva, vrátane posúdenia vplyvu, články 77 a 87 ZFEÚ, 2. kvartál 2018)**; revízia nariadenia o imigračných styčných dôstojníkoch** (legislatívna iniciatíva, vrátane posúdenia vplyvu, 2. kvartál 2018). |
| **Silnejší globálny aktér** | | |
|  | **Dosahovanie cieľov globálnej stratégie** | **Vrátane stratégie EÚ na zintenzívnenie vzťahov medzi Európou a Áziou; obnovené partnerstvo s Latinskou Amerikou a Karibikom a nové rámce pre spoluprácu s Indiou, Iránom a Irakom** (nelegislatívna iniciatíva, 1. a 2. kvartál 2018). |
|  | **Dôveryhodná perspektíva rozšírenia *(iniciatíva, ktorá sa má začať s perspektívou do roku 2025)*** | **Stratégia pre úspešné pristúpenie Srbska a Čiernej Hory ako najpokročilejších kandidátov na západnom Balkáne k EÚ s osobitným dôrazom na dodržiavanie zásad právneho štátu, základné práva, boj proti korupcii a organizovanej trestnej činnosti a na celkovú stabilitu regiónu** (nelegislatívna iniciatíva, 1. kvartál 2018). |
|  | **Efektívnejšie a konzistentnejšie vykonávanie spoločnej zahraničnej politiky *(iniciatíva, ktorá sa má začať s perspektívou do roku 2025*)** | **Oznámenie o možnosti ďalšieho rozšírenia používania hlasovania kvalifikovanou väčšinou pri spoločnej zahraničnej politike na základe článku 31 ods. 3 ZEÚ, ako aj o zvýšení konzistentnosti spoločnej zahraničnej politiky** (nelegislatívna iniciatíva, 3. kvartál 2018). |
| **Únia demokratickej zmeny** | | |
|  | **Komunikovanie posolstva o Európe** | **Oznámenie o spôsoboch, akými možno dosiahnuť jednotnejšiu, silnejšiu a demokratickejšiu Úniu z hľadiska komunikácie**(nelegislatívna iniciatíva, 2. kvartál 2018). |
|  | **Menej, ale efektívnejšie *(iniciatíva, ktorá sa má začať s perspektívou do roku 2025)*** | **Oznámenie o ďalšom posilnení subsidiarity, proporcionality a lepšej právnej regulácii v každodennom fungovaní Európskej únie** (nelegislatívna iniciatíva, 3. kvartál 2018). |
|  | **Efektívnejšia a demokratickejšia Európa *(iniciatíva, ktorá sa má začať s perspektívou do roku 2025*)** | **Oznámenie o možnostiach zlepšenia efektívnosti vo vedení Európskej únie** (nelegislatívna iniciatíva, 3. kvartál 2018). |

1. V súlade s Medziinštitucionálnou dohodou o lepšej tvorbe práva Komisia v tejto prílohe poskytuje ďalšie informácie, ak sú dostupné, o iniciatívach zahrnutých do jej pracovného programu. Tieto informácie, ktoré sa pod opisom každej iniciatívy uvádzajú v zátvorkách, sú len orientačné a môžu sa počas prípravného procesu zmeniť, najmä vzhľadom na výsledok posúdenia vplyvu. [↑](#footnote-ref-2)
2. Balík predpisov o obehovom hospodárstve bol zahrnutý už v prílohe I k pracovnému programu Komisie na rok 2017. [↑](#footnote-ref-3)